沙田坳道

沙田坳道係香港九龍黃大仙區一條馬路，由黃大仙下邨南邊新蒲崗彩虹道起，經慈雲山去扎山道。

沙田坳道俾龍翔道分成兩段，兩段唔互通，黃大仙中心到黃大仙警署一段沙田坳道需要由彩虹道或東頭村道進入。而慈雲山法藏寺到沙田坳上山嘅一段車路只畀單線單程北行，揸車南行落山要改行扎山道；另沙田區同新九龍黃大仙區嘅分界線喺法藏寺向前行約750米處轉彎位，沙田區同黃大仙區就係以沙田坳道為分界，沙田坳道屬沙田區，道路以南嘅斜坡屬黃大仙區。

歷史 
沙田坳道係喺19世紀由駐港英軍所起。然而，隨住20世紀初九廣鐵路開通同埋大埔公路建成，沙田坳嘅通道逐漸式微，只係作為居民出入及行山路徑。

因為2008年6月香港暴雨引發山泥傾瀉嘅關係，獅子亭同觀坪路之間嘅一段沙田坳道一度暫時封閉，影響到麥理浩徑第五段同衛奕信徑第四段嘅使用者。當年嘅毅行者亦因此需要改道。受影響路段到2008年12月22號先至重開。

鄰近 
 黃大仙站
 竹園北邨
 竹園道
 聖十架堂
 東山 (香港)
 茅笪
 慈雲山法藏寺
 十二芴

交通

相關事故 
 2014年2月19號朝早六點幾，一名九巴車長揸一架富豪奧林比安去竹園邨準備行11C線，懷疑車長唔熟路，錯誤駛咗上沙田坳道，直至駛入近慈雲山法藏寺對開一個狹窄左彎被困，先至發覺行錯路。結果要兩名車務職員同警員到場，協助車長睇位倒車，至安全揸返竹園邨巴士總站。

香港地方：沙田坳道

黃大仙區
黃大仙區街道